«Адыгэ псалъэ» газетым и редактор нэхъыщхьэ Жыласэ Заурбэч
КъБР-м и Правительствэм 2021 гъэм мэкъуауэгъуэм и 30-м къыдигъэкIа Унафэ №264-рп-м ипкъ иткIэ, «Адыгэ псалъэ» газетым и редактор нэхъыщхьэу ягъэуващ Жыласэ Заурбэч Щэлэуат и къуэр.
Аруан куейм хыхьэ Къэхъун къуажэм 1960 гъэм къыщалъхуащ. Курыт еджапIэр къиухыу Совет Армэм Германием щиIыгъ дзэм илъэситIкIэ къулыкъу щищIа иужькIэ, Мэзкуу къэрал университетым журналист IэщIагъэр 1987 гъэм щызригъэгъуэтауэ нобэр къыздэсым а IэнатIэм пэрытщ. «Ленин гъуэгу» (иджы «Адыгэ псалъэ»), «Маяк», «ЩIэнгъуазэ», «Нарт» газетхэм корреспонденту, къудамэм и унафэщIу, жэуап зыхь секретару, редактор нэхъыщхьэм и къуэдзэу щылэжьащ. КъБР-м Печатымрэ информацэмкIэ и министерствэм и къудамэм и унафэщI къулыкъур илъэсипщIкIэ ирихьэкIащ. 2009 гъэм щыщIэдзауэ «Адыгэ псалъэ» газетым и редактор нэхъыщхьэм и къуэдзэщ.
Къэбэрдей-Балъкъэрым щIыхь зиIэ и журналистщ.
Унагъуэщ. БыниплIрэ къуэрылъху- пхъурылъхухэмрэ иIэщ.
